उपेक्षा के चलते पटरी से उतरी सरकार की निशुल्क दवा योजना
सरकारकी उचित मॉनिटरिंग के अभाव में प्रदेश भर में मुख्यमंत्री निशुल्क दवा योजना पूरी तरह पटरी से उतर गई है। हालात ये है कि मौसम में परिवर्तन के कारण मौसमी बीमारियों का प्रकोप होने के बावजूद प्रदेश के सबसे अधिक आउटडोर वाले अस्पताल में शामिल राजकीय अमृतकौर अस्पताल के डीडीसी दवा स्टोर में सामान्य दवाओं से लेकर जीवन रक्षक दवाओं का टोटा चल रहा है। इस कारण मरीजों को बाहर से निजी मेडिकल स्टोर से महंगे दामों पर दवाएं खरीदनी पड़ रही है। हालात ये है कि इन दिनों राजकीय अमृतकाैर अस्पताल में बच्चों के लिए बुखार की मूलभूत दवा पेरासिटामोल सीरप और ड्रॉप तक उपलब्ध नहीं है। इसके साथ ही प्रसूताओं के लिए इंजेक्शन, हार्ट और शुगर के मरीजों के महत्वपूर्ण दवाओं और ऑपरेशन में आने वाले जीवन रक्षक उपकरणों समेत 400 से अधिक दवाएं शॉर्ट चल रही है। गौरतलब है कि मौसमी बीमारियों के कारण अस्पताल में आम दिनों के विपरीत मरीजों की संख्या वैसे ही दुगनी है।
^दवाओं की कमी है तो जैसे जैसे मांग रही है वैसे सप्लाई की रहे हैं। कुछ दवाओं की कमी है तो उनकी पूर्ति के लिए कार्य किया जा रहा है। दवाओं की कमी है तो ब्यावर तो इतना बड़ी अस्पताल है लोकल स्तर पर भी खरीद की जा सकती है।” डॉ.मोहित देवल, डिस्ट्रिक प्रभारी डीडीसी अजमेर
ब्यावर. दवाओं के अभाव में खाली पड़ा डीडीसी काउंटर।
अभाव
hin_Deva hin_Deva hin_Deva hin_Deva npi_Deva